Un dialog între un șofer și un polițist rutier publicat pe pagina de Facebook a Ministerului de Interne s-a viralizat pe internet.

Postarea a adunat în doar 2 zile peste 10.000 de like-uri și comentarii.

Iată mesajul postat pe pagina de Facebook a MAI:

„Dialog între un polițist și un șofer:

- Bună seara! Știți pentru ce v-am oprit?

- Chiar aș vrea să știu.

- Ați folosit telefonul mobil în timpul mersului.

- Da... vorbeam cu tata. Știi cine e tata?

- Presupun că aveți numărul de telefon al mamei. O puteți suna... sigur o să vă lămurească dilema.

- Lasă gluma asta... știi sau nu?

- Haideți să vedem dacă nimeresc din trei încercări:

1. Este cel care v-a cumpărat mașina.

2. Este cel care va plăti amenda.

3. Este cel pe care o să-l sunați să-i spuneți că aveți permisul suspendat.

- Dar permisul nu este suspendat.

- Din momentul acesta este... ați vorbit la telefon și nu v-ați asigurat la schimbarea direcției de mers. Și vedeți că nu aveți nici centura de siguranță pusă. Sunt convins că știți noile prevederi.

- Și eu ce fac acum?

- Uite, stați așa, pieton... și aveți timp să aflați și cine vă este tată!

- Păi, știu!

- Atunci ar fi bine să știți și cum se conduce regulamentar.

P.S. Vă readucem aminte că, dacă folosiți telefonul mobil în timp ce conduceți, riscați amenzi între 6 și 8 puncte de amendă, adică între 870 și 1160 de lei. De asemenea, se suspendă și permisul de conducere pentru 30 de zile în cazul în care conducătorul auto comite, în același timp, și o altă contravenție.”

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media